
Al-Baqarah - 286 ayat 


Shuru karta hoon Allah ta'ala ke naam se jo bada 


meherbaan nihayath rahem wala hai 


1. alif laam meem 


2. is kitaab (ke Allah ki kitaab hone) mein 
koyi shak nahi, parhezgaaro' ko raah 
dikhaane wali hai 


3. jo log ghayb par imaan laate hai aur 
namaaz ko qayem rakhte hai aur hamaare 
diye hoye (maal) mein se garch karte hai 


4. aur jo log imaan laate hai us par jo aap ki 
taraf utaara gaya aur jo aap Se pehle utaara 
gaya aur wo aagirath par bhi yageen rakhte 
hai 


9. yahi log apne rub ki taraf se hidaayath par 
hai aur yahi log falaah aur najaath paane 
wale hai 


6. kaafiro ko aap ka daraana ya na daraana 
baraabar hai, ye log imaan na layenge 


7. Allah ne un ke dilo par aur un ke kaano par 
muhar kardi hai aur un ki aankho par parda 
hai aur un ke liye bada azaab hai 


8. baaz log kehte hai ke hum Allah ta'ala par 
aur qayaamath ke din par imaan rakhte hai 
lekin dar hagigath wo imaan wale nahi hai 


9. wo Allah ta'ala ko aur imaan walo ko dhoka 
dete hai lekin dar asl wo khud apne aap ko 
dhoka de rahe hai, magar samajhte nahi 


10. un ke dilo mein bimari thi Allah ta'ala ne 
unhe bimari mein mazeed bada diya aur un 
ke jhot ki wajeh se un ke liye dardnaak azaab 
hai 


11. aur jab un se kaha jaata hai ke zameen 
mein fasaad na karo. to jawaab dete hai ke 
hum to sirf islaah karne waale hai 


12. qabardaar! yaginan yahi log fasaad karne 
waale hai lekin sha'oor (Samajh) nahi rakhte 


13. aur jab un se kaha jaata hai ke aur logo 
(yaani sahaba) ki tarah tum bhi imaan laao, 
to jawaab dete hai ke kya hum aisa imaan 
laye jaisa be'waqoof laaye hai,gabardaar ho 
jao! Yaginan yahi be'waqoof hai, lekin jaante 
nahi 


14. aur jab imaan waalo se milte hai to kehte 
hai ke hum bhi imaan waale hai aur jab apne 
bado ke paas jaate hai to kehte hai ke hum to 
tumhaare saath hai,hum to un se sirf mazaaq 
karte hai 


15. Allah tala bhi un se mazaag karta hai aur 
unhe un ki sarkashi aur behkaawe mein aur 
bada deta hai 


16. ye wo log hai jinhone gumraahi ko 
hidaayath ke badhle mein qarid liya, 

pus na to un ki tijaarath ne un ko fayeda 
pahochaaya aur na ye hidaayath waale hoye 


17. un ki misaal us shaqs ki si hai jis ne aag 
jalaayi, pus aas pas ki chize roushni mein 
aayi hee thi ke Allah un ke noor ko le gaya 
aur unhe andhero mein chohd diya jo nahi 
dekhte 


18. behre gonge andhe hai, pus wo nahi 
lauthte 


19. ya asmaani barsaath ki tarah jis mein 
andheriya aur garaj aur bijli ho, mauth se 
darr kar kadaake ki wajeh se apni ongliya 
apne kaano mein daal lete hai. aur Allah 
ta'ala kaafiro ko gherne wala hai 


20. garib hai ke bijli un ki aankhe ochak le 
jaaye, jab un ke liye roushni karti hai to us 
mein chalte phirte hai aur jab un par 
andhera karti hai to khade ho jaate hai aur 
agar Allah ta'ala chaahe to un ke kaano aur 
ankho ko bekaar karde, yaqinan Allah ta‘ala 
har cheez par khudrath rakhne wala hai 


21. aye logo! apne us rub ki ibaadath karo jis 
ne tumhe aur tum se pehle ke logo ko paida 
kiya, yahi tumhaara bachao hai 


22. jis ne tumhaare liye zameen ko farsh aur 
asmaan ko chath banaya aur asmaan se 
paani utaar kar us se phal paida kar ke 
tumhe rozi di, qabardaar ba-wajoodh jaanne 
ke Allah ke shareek mugarrar na karo 


23. hum ne jo kuch apne bande par utara hai 
us mein agar tumhe shak ho aur tum sacche 
ho to is jaisi ek surath tum bana lao, tumhe 
eqtiyaar hai ke Allah ta'ala ke siva apne 
madadgaaro ko bhi bulalo 


24. pus agar tum ne na kya aur tum har giz 
nahi kar sakte, to (ise saccha maan kar) us 
aag se bacho jis ka indhan insaan aur patthar 
hai, jo kaafiro ke liye tayyaar ki gayi hai 


29. aur imaan waalo aur nek amal karne 
waalo ko un jannato ki khush qabryaa do, jin 
ke niche nehre beh rahi hai, jab kabhi wo 


phalo ka rizkh diye jayenge aur hum-shakal 
laye jayenge to kahenge ye wahi hai jo hum 
is se pehle diye gaye thein, aur un ke liye 
biwiya hai saaf suthri aur wo un jannatho 
mein hamesha rehne wale hai 


26. yaqinan Allah ta'ala kisi misaal ke bayaan 
karne se nahi sharmaata, qwaah macchar ki 
ho ya us se bhi halki cheez ki, imaan waale to 
ose apne rub ki jaanib se sahih samajhte hai 
aur kuffaar kehte hai ke is misaal se Allah ne 
kya muraads li hai? us ke zariye beshtar ko 
gumraah karta hai aur aksar logo ko raah 
raasth par laata hai aur gumraah to sirf 
faasigo ko hee karta hai 


27. j0 log Allah ta'ala ke mazbooth ehadh ko 
tod dete hai aur Allah ta’ala ne jin chizo ke 
jodne ka hukm diya hai unhe kaat te 

aur Zameen mein fasaad phailaate hai,yahi 
log nuqsaan uthaane waale hai 


28. tum Allah ke saath kaise kufr karte ho? 
halaan ke tum murda thein us ne tumhe 


zinda kiya phir tumhe maar dalega phir 
tumhe zinda karega, phir osi ki taraf lautaye 
jaoge 


29. wo Allah jis ne tumhaare liye zameen ki 
tamaam cheezo ko paida kiya phir asmaan ki 
taraf qasd kiya aur un ko theek thaak saath 
asmaan banaaya aur wo har cheez ko jaanta 
hai 


30. aur jab tere rub ne farishto se kaha ke 
main zameen mein galifa banaane wala 
hoon, to unhone kaha, aise shaqs ko kyo 
paida karta hai jo zameen mein fasaad kare 
aur qoon bahaaye? 

aur hum teri tasbih humdh pakizgi bayaan 
karne waale hai, Allah ta'ala ne farmaaya jo 
mein jaanta hoon tum nahi jaante 


31. aur Allah ta'ala ne aadam ko tamaam 
naam sikhaa kar un chizo ko farishto ke 
saamne pesh kiya aur farmaya ke agar tum 
sacche ho to in cheezo ke naam bataao 


32. un sub ne kaha aye Allah! teri zaath paak 
hai, hamein to sirf utna hee ilm hai jitna tu 
ne hamein sikha rakha hai, pure ilm aur 
hikmath waala to, tu hee hai 


33. Allah ta'ala ne (hazrath) Aadam 
(alaihissalam) se farmaya tum in ke naam 
batado, jab unhone bata diye to farmaya ke 
kya main ne tumhe (pehle hee) na kaha tha 
ke zameen aur asmaan ka ghayb main hee 
jaanta hoon aur mere ilm mein hai jo tum 
zaaher kar rahe ho aur jo tum chipaate thein 


34. aur jab hum ne farishto se kaha ke aadam 
ko sajda karo, to iblees ke siva sub ne sajda 
kiya, us ne inkaar kiya aur takabbur kiya aur 
wo kaafiro mein ho gaya. 


35. aur hum ne keh diya ke aye aadam! tum 
aur tumhaari biwi jannath mein raho aur 
jahaa kahi se chaaho ba-faraaghath khaao 
piyo, lekin us daraqth ke gareeb bhi na 
jaana,warna zaalim ho jaoge 


36. lekin shaitaan ne un ko behka kar wahaa 
se nikalwa hee diya aur hum ne keh diya ke 
utar jao! tum ek dosre ke dushman ho, aur 
ek wagt mugarrar tak tumhaare liye zameen 
mein teherna aur fayeda uthaana hai 


37. (hazrath) Aadam (alaihis salam) ne apne 
rub se chand batein sikhli aur Allah ta'ala ne 
un ki tauba quboal farmaayi. beshak wahi 
tauba qubaol karne waala aur rahem karne 
wala hai 


38. hum ne kaha tum sub yaha se chale jao, 
jab kabhi tumhaare paas meri hidaayath 
pahoche to. us ki tabedaari karne waalo par 
koyi khaut wa gham nahi 


39. aur jo inkaar kar ke hamaari aayato ko 
jhut laaye. wo jahannami hai aur hamesha osi 
mein rahenge 


40. aye bani israel! meri us nemath ko yaad 
karo jo main ne tum par in aam ki aur mere 


chadh ko pura karo, main tumhaare chadh 
ko pura karonga aur mujh hee se daro 


41. aur is kitaab par imaan lao jo main ne 
tumhaari kitaabo ki tasdiq mein naazil 
farmaayi hai aur us ke saath tum hee pehic 
kaafir na bano aur meri aayato ko thodi thodi 
qimat par na farogth karo aur sirf mujh hee 
se daro 


42. aur haq ko baatil ke saath galath malath 
na karo aur na, hag ko chipaao, tumhe to 
khud us ka ilm hai 


43. aur namaazo ko qaayem karo aur zakaath 
do aur ruko karne waalo ke saath ruko karo 


44. kya logo ko bhalaiyyo ka hukm karte ho? 
aur khud apne aap ko bhool jaate ho, 

ba- wajaodh ye ke tum kitaab padte ho, 

kya itni bhi tum mein samajh nahi? 


45. aur sabr aur namaaz ke saath madad 
talab karo ye cheez shaag hai magar darr 
rakhne walo par 


46. jo jaante hai ke beshak wo apne rub se 
mulaagath karne waale aur yaginan wo osi ki 
taraf laut kar jaane wale hai 


47. aye aulaad yaqoob! meri us nemath ko 
yaad karo jo main ne tum par in'aam ki aur 
main ne tumhe tamaam jahaano par fazilath 
di 


48. us din se darte raho jab koyi kisi ko nafa 
na de sakega aur na hee us ki baabath koyi 
sifaarish qubool hogi aur na koyi badhla us 
ke ewaz liya jayega aur na wo madad kiye 


jayenge 


49. aur jab hum ne tumhe ferauniyo se 

najaath di jo tumhe badh-tareen azaab dete 
thein jo tumhaare ladko ko maar dalte thein 
aur tumhari ladkiyo ko chohd dete thein, us 


najaath dene mein tumhaare rub ki badi 
meherbaani thi 


90. aur jab hum ne tumhaare liye darya 
cheer (phaad) diya aur tumhe us se paar kar 
diya aur ferauniyo ko tumhaari nazro ke 
Saamne us mein dubo diya 


ol. aur hum ne hazrath moosa (alaihissalam) 
se chaalis raatho ka wada kiya. phir tum ne 
us ke baadh bachda poojna shuro kar diya 
aur Zaalim ban gay 


92. lekin hum ne ba-wajoodh us ke phir bhi 
tumhe maaf kar diya ta ke tum shukr karo 


93. aur hum ne Moosa (alaihis salaam) ko 
tumhaari hidaayath ke liye kitaab aur 
maujize ata farmaaye 


04. jab (hazrath) Moosa (alaihis salaam) ne 
apni khaum se kaha ke aye meri khaum! 
bachde ko maboodh bana kar tumne apni 


jaano par zulm kiya hai, ab tum apne paida 
karne waale ki taraf rujo karo, apne ko aapas 
mein qgatal karo. tumhaari behteri Allah ta'ala 
ke nazdeek isi mein hai, to us ne tumhaari 
tauba qubool ki.wo tauba qubool karne waala 
aur rahem wa karam karne waala hai 


do. aur (tum ose bhi yaad karo) tum ne 
(hazrath) Moosa (alaihis salaam) se kaha tha 
ke jab tak hum apne rub ko saamne na 
dekhle hargiz imaan na layenge (jis gustaaqi 
ki sazaa mein) tum par tumhaare dekhte 
hoye bijli giri 


96. lekin phir is liye ke tum shukr guzaari 
karo us mauth ke baadh bhi hum ne tumhe 
zinda kar diya 


o7. aur hum ne tum par baadal ka saaya kiya 
aur tum par mann wa Salwa" utaara (aur keh 
diya) ke hamaari di hoyi paakiza cheeze 
khaao, aur unhone hum par zulm nahi kiya 
albatta wo khud apni jaano par zulm karte 
thein 


98. aur hum ne tum se kaha ke us basti 

mein jao aur jo kuch jahaa kahi se chaaho 
ba- faraaghat khaao piyo aur darwaaze mein 
sajde karte hoye guzro aur zabaan se 
hittaah" kaho, hum tumhaari khataaye maaf 
farma denge aur neki karne waalo ko aur 
zyaada denge 


99. phir un zaalimo ne us baath ko jo un se 
kahi gayi thi badal daali, hum ne bhi un 
zaalimo par un ke fisq wa nafarmaani ki 
wajch se asmaani azaab naazil kiya 


60. aur jab Moosa (alaihis salaam) ne apni 
khaum ke liye paani maanga, to hum ne kaha 
ke apni laathi patthar par maaro, jis se 
baarah chashme phoot nikle. aur har gruh ne 
apna chashma pehchaan liya (aur hum ne 
keh diya ke) Allah ta'ala ka rizkh khaao piyo 
aur Zameen mein fasaad na karte phiro 


61. aur jab tum ne kaha aye Moosa! hum se 
ek hee qism ke khaane par hargiz sabr na ho 
sakega, is liye apne rub se dua ki jiye ke wo 


hamein zameen ki paidawaar saag, kakdi 
eyaho masoor aur pyaaz de, aap ne 
farmaaya, behtar cheez ke badhie 

adna cheez kyo talab karte ho! accha shaher 
mein jaao waha tumhaari chaahath ki ye sub 
cheeze milengi, un par zillath wa maskani 
daal di gayi aur Allah ka ghazab le kar wo 
laute, ye is liye ke wo Allah ta'ala ki ayato ke 
saath kufr karte thein aur nabiyo ko na haq 
qatal karte thein, ye un ki na farmaaniyo aur 
zyaadatiyo ka natija hai 


62. musalmaan ho, yahodi ho nasaara ho, 

ya saabi ho, jo koyi bhi Allah ta'ala par aur 
qayaamath ke din par imaan laaye aur nek 
amal kare un ke ajr un ke rub ke paas hai aur 
un par na to koyi khauf hai aur na udaasi 


63. aur jab hum ne tum se waada liya aur 
tum par toor pahaad la khada kar diya 
(aur kaha) jo hum ne tumhe diya hai ose 
mazbooti se thaam lo aur jo kuch us mein 
hai ose yaad karo ta ke tum bach sako 


64. lekin tum us ke baadh bhi phir gaye, phir 
agar Allah ta'ala ka fazl aur us ki rehmath 
tum par na hoti to tum nuqsaan waale ho 
jaate 


65. aur yaginan tumhe un logo ka ilm bhi hai 
jo tum mein se hafte ke baare mein hadh se 
bad gaye aur hum ne bhi keh diya ke tum 
zaleel bandar ban jaao 


66. ose hum ne aglo pichlo ke liye ibrath ka 
sabab bana diya aur parhezgaaro ke liye 
waaz wa nasihath ka 


67. aur hazrath Mosa (alaihis salam) ne jab 
apni khaum se kaha ke Allah ta'ala tumhe ek 
gaaye zubaah karne ka hukm deta hai, 

to unhone ne kaha hum se mazaaq kyo karte 
hai? aap ne jawaab diya ke main aisa jaahel 
hone se Allah ta'ala ki panaah pakadta hoon 


68. unhone ne kaha aye Mosa! dua ki jiye ke 
Allah ta'ala hamaare liye is ki maahiyath 
bayaan karde, aap ne farmaaya suno! wo 


gaaye na to bilkul budiya ho na baccha, balke 
darmiyaani umr ki naujawaan ho, ab jo 
tumhe hukm diya gaya hai baja lao 


69. wo phir kehne lage ke dua ki jiye ke Allah 
ta'ala bayaan kare ke us ka rang kya hai? 
farmaya wo kehta hai ke wo gaaye zardh" 
rang ki hai, chamkila aur dekhne waalo ko 
bhala lagne waala us ka rang hai 


70. wo kehne lage ke apne rub se aur dua ki 
jiye ke hamein us ki mazeed maahiyath 
batlaaye, is gism ki gaaye to bahuth hai, pata 
nahi chalta agar Allah ne chaaha to hum 
hidaayath waale ho jaenge 


71. aap ne farmaya ke Allah ka farmaan hai ke 
wo gaaye kaam karne waali zameen mein hal 
jootne wali aur kheto ko paani pilaane wali 
nahi, wo tandrusth aur be-daagh hai, 
unhone ne kaha ab aap ne hag waazeh kar 
diya, go wo hukm bardaari ke qareeb na 
thein, lekin ose maanal aur wo gaaye zubah 
kardi 


72. jab tum ne ek shagqs ko qatal kar daala, 
phir us mein eqtelaaf karne lage aur 
tumhaari poshidgi ko Allah ta'ala zaaher 
karne wala tha 


73. hum ne kaha ke us gaaye ka ek tukda 
maqtool ke jism par laga do (wo ji uthega) isi 
tarah Allah murdo ko zinda kar ke tumhe 
tumhaari agal mandi ke liye apni nishaaniya 
dikhaata hai 


74. phir us ke baadh tumhaare dil patthar 
jaise, balke us se bhi zyaada saqth ho gaye. 
baaz pattharo se to nehre beh nikalti hai aur 
baaz phat jaate hai aur un se paani nikal aata 
hai aur baaz Allah ta’ala ke darr se gir gir 
padte hai aur tum Allah ta'ala ko apne amaal 
se ghaafil na jaano 


75. (musalmano!) Kya tumhaari gaahish hai 
ke ye log imaandar. ban jaaye halaan ke in 
mein aise log bhi jo kalaam Allah ko sun kar, 
aqal wa ilm waale hote hoye. phir bhi badal 
daala karte hai 


76. jab imaan walo se milte hai to apni 
imaandari zaaher karte hai aur jab aapas 
mein milte hai to kehte hai ke musalmaano 
ko kyo wo baatein pahochate ho jo Allah 
ta'ala ne tumhe sikhaayi hai, kya jaante nahi 
ke ye to Allah ta'ala ke paas tum par un ki 
hujjath ho jayegi 


77. kya nahi jaante ke Allah ta'ala un ki 
poshidgi" aur zaaherdari sub ko jaanta hai? 


78. un mein se baaz an-pad aise bhi hai jo 
kitaab ke sirf zaaheri alfaaz ko hee jaante hai 
aur sirf gumaan aur atkal hee par hai 


79. un logo ke liye way hai jo apne haatho ki 
likhi hoyi kitaab ko Allah ta'ala ki taraf ki 
kehte hai aur us taraah dunya kamaate hai, 
un ke haatho ki likhaayi ko aur un ki kamaayi 
ko way (halaakath) aur afsoos hai 


80. ye log kehte hai ke hum to sirf chand roz 
jahannam mein rahenge. un se kaho ke kya 
tumhaare paas Allah tala ka koyi parvaana 


hai? agar hai to yaginan Allah ta'ala apne 
waade ka gilaaf nahi karega (hargiz nahi) 
balke tum to Allah ke zimme wo batein 
lagaate ho jinhe tum nahi jaante 


81. yaqinan jis ne bhi bore kam kiye aur us ki 
nafarmaaniyo ne ose gher liya. wo hamesha 
ke liye jahannami hai 


82. aur jo log imaan laaye aur nek kaam kare 
wo jannati hai jo jannath mein hamesha 
rahenge 


83. aur jab hum ne bani israel se waada liya 
ke tum Allah ta‘ala ke siva dosre ki ibaadath 
na karna aur maa baap ke saath. accha 
sulook karna, osi tarah qaraabat-daaro, 
yatimo aur miskino ke saath, aur logo ko 
acchi batein kehna, namaaze gqaayem rakhna 
aur zakaath dete raha karna, lekin thode se 
logo ke alaawa tum sub phir gaye aur mu 
mod liya 

84. aur jab hum ne tum se waada liya ke 
aapas mein khoon na bahaana (gatal na 
karna) aur aapas waalo ko jila watan" na 
karna, tum ne iqraar kiya aur tum us ke 
shaahed bane 


85. lekin phir bhi tum ne aapas mein gatal 
kiya aur aapas ke ek firge ko jila watan bhi 
kiya aur gunaah aur zyaadati ke kaamo mein 
un ke gilaaf dosre ki taraf daari ki, haan jab 
wo khaidi ho kar tumhaare paas aaye to tum 
ne un ke fidye diye, lekin un ka nikaalna jo 
tum par haraam tha (us ka kuch khayal na 
kiya) kya baaz ehkaam par imaan rakhte ho 
aur baaz ke saath kufr karte ho? 

tum mein se jo bhi aisa kare us ki saza us ke 
siva kya ho. ke dunya mein ruswaayi aur 
qayaamath ke din saqth azaab ki maar, aur 
Allah ta'ala tumhaare amaal se be khabar 
nahi 


86. ye wo log hai jinhone dunya ki zindagi ko 
aaqirath ke badhle qareed liya. un ke na to 

azaab halke honge aur na un ki madad ki 
jayegi 


87. hum ne (hazrath) Moosa ko kitaab di aur 
un ke piche aur rasool bheje aur hum net 
(hazrath) Isa ibn Maryam ko- roushan dalile 
di aur ruhul. qudus" se un ki tayced 
karwaayi. lekin jab kabhi tumhaare paas 
rasool wo cheez laaye jo tumhaari tabiyato 
ke gilaaf thi.. tum ne jhat se takabbur kiya. 
pas baaz ko to jhutla diya aur baaz ko gatal 
bhi kar daala 


88. ye kehte hai ke hamaare dil ghilaaf waale 
hai. nahi nahi.. balke un ke kufr ki wajch se 
unhe Allah ta'ala ne mal oon" kar diya hai, un 
ka imaan bahuth hee thoda hai 


89. aur un ke paas jab Allah ta’ala ki kitaab un 
ki kitaab ko saccha karne waali aayi, halaan 
ke pehle ye khud tus ke zariye kaafiro par 
fatah chahte thein, to ba-wajoodh aa jaane 
aur ba- wajoodh pehchaan lene ke phir kufr 

karne lage, Allah ta'ala ki laanath ho kaafiro 
par 


90. bahuth buri hai wo cheez jis ke badhle 
unhone apne aap ko bech daala, wo unka 
kufr karna hai, Allah ta’ala ki taraf se naazil 
shuda cheez ke saath mahaz is baath se jal 
kar ke Allah ta'ala ne apna fazal apne jis 
bandhe par chaaha naazil farmaaya, us ke 
baayes ye log ghazab par ghazab ke 
mustaheq ho gaye, aur un kaafiro ke liye 
ruswa karne waala azaab hai 


91. aur jab un se kaha jaata hai ke Allah ta'ala 
ki utaari hoyi kitaab par imaan laao, to keh 
dete hai ke jo hum par utaari gayi, us par 
hamaara imaan hai, halan ke us ke baadh 
waali ke sath jo un ki kitaab ki tasdeeaq 
karne waali hai kufr karte hai, accha un se ye 
to daryaafth kare ke agar tumhaara imaan 
pehli kitaabo par hai to phir tum ne agle 
ambiyaa ko kyo qatal kiya? 

92. tumhaare paas to Mosa yahi daleele le 
kar aaye, lekin tum ne phir bhi bachda puja, 
tum ho hee zaalim 


93. jab hum ne tum se waada liya aur tum 
par toor ko khada kar diya (aur keh diya) ke 
hamaari di hoyi cheez ko mazbooth thaamo 
aur suno! to unhone kaha hum ne suna aur 
nafarmaani ki aur un ke aur un ke dilo mein 
bachde ki muhabbath (goya) pila di gayi 
ba-sabab un ke kufr ke, un se keh di jiye ke 
tumhaara imaan tumhe bura hukm de raha 
hai, agar tum momin ho 


94. aap kehdi jiye ke agar aagirath ka ghar 
sirf tumhaare hee liye hai, Allah ke nazdik 
aur kisi ke liye nahi, to aao apni sacchayi ke 
sabooth mein mauth. talab karo 


95. lekin apni kartuto ko dekhte hoye kabi 


bhi mauth nahi mangenge. Allah ta’ala 
zaalimo ko qoob janta hai 

96. balke sub se zyaada dunya ki zindagi ka 
harees aye Nabi! aap inhee ko payenge, ye 
hirs zindagi mein mushriko se bhi zyaada hai 
in mein se to har shaqs ek ek hazaar saal ki 
umr. chahta hai, go ye umr diya jaana bhi 
unhe azaab se nahi choda sakta, Allah ta'ala 
un ke kaamo ko ba-qoobi dekh raha hai 


97. (aye Nabi!) aap kehdi jiye ke jo Jibraeel ka 
dushman ho jis ne aap ke dil par paighaam 
baari ta‘ala utaara hai, jo paighaam un ke 
paas ki kitaab ki tasdeeq karne waala aur 
momino ko hidaayath aur khush gabri dene 
wala hai 


98. (to Allah bhi us ka dushman hai) jo shaqs 
Allah ka aur us ke farishto aur us ke rasulo 
aur Jibraeel aur Mikacel ka dushman ho, aise 
kaafiro ka dushman khud Allah hai 


99. aur yaqinan hum ne aap ki taraf roushan 


dalile bheji hai, jin ka inkaar sivaaye badh 
kaaro ke koyi nahi karta 

100. ye log jab kabhi koyi chadh karte hai to 
un ki ek na ek jamaath ose tod deti hai, balke 
un mein se aksar imaan se quali hai 


101. jab kabhi un ke paas Allah ka koyi rasool 
un ki kitaab ki tasdeeq karne waala aaya, un 
ahle kitaab ke ek firge ne Allah ki kitaab ko is 
tarah peet piche daal diya goya jaante hee na 
thein 


102. aur us cheez ke piche lag gaye jise 
shayaateen hazrath Sulaiman ki hukumath 
mein padte thein. Sulaiman ne to kufr na 
kiya tha, balke ye kufr shaitaan ka tha, wo 
logo ko jaadu sikhaya karte thein aur baabul 
mein harooth marooth do farishto par jo 
utaara gaya tha wo duno bhi kisi shaqs ko us 
waqth tak nahi sikhaate thein jab tak ye na 
kehde ke hum to ek azmaayesh hai, tu kufr 
na kar. phir log un se wo sikhte jis se 
qaawind wa biwi mein judaayi daal de aur 
dar asl wo baghair Allah ta‘ala ki marzi ke kisi 
ko koyi nuqsaan nahi pahocha sakte. ye log 
wo sikhte hai jo unhe nuqsaan pahochaaye 

aur nafa na pahocha sa ke, aur wo bil yageen 
jaante hai ke us ke lene waale ka aagirath 
mein koyi hissa nahi.aur wo badh tareen 
cheez hai jis ke badhle wo apne aap ko 
farugth kar rahe hai. kaash ke ye jaante hote 


103. agar ye log saaheb imaan muttaqi ban 
jaate to Allah ta'‘ala ki taraf se behetreen 
sawaab unhe milta, agar ye jaante hote 


104. aye imaan waalo tum Nabi 
(sallallahu'alaihi wasallam) ko ra'eena na kaha 
karo, balke unzurna kaho. yani hamaari taraf 
dekhiye aur sunte raha karo aur kaafiro ke 
liye dardnaak azaab hai 


105. na to ahle kitaab ke kaafir aur na 
mushrikeen chaahte hai ke tum par 
tumhaare rub ki koyi bhalaayi nazil ho (un ke 
is hasad se kya hoa) Allah ta'ala jise chaahe 
apni rehmath qususiyath se ataa faramaaye, 
Allah ta'ala bade fazl wala hai 


27 


106. jis ayath ko hum mansoog karde ya 
bhulade, us se behtar ya us jaisi aur laate hai, 
kya tu nahi jaanta ke Allah tala har cheez par 
qaadir hai 


107. kya tujhe ilm nahi ke zameen wa asmaan 
ka mulk Allah hee ke liye hai,aur Allah ke siva 
tumhaara koyi wali aur madadgaar nahi 


108. kya tum apne rasool se yahi pochna 
chaahte ho jo is se pehle Mosa 
(alaihissalaam) se pucha gaya tha? (suno) 
imaan ko kufr se badalne waala sidhi raah se 
bhatak jaata hai 


109. in ahale kitab ke aksar log ba-wajoodh 
haq waazeh ho jaane ke mahez hasad wa 
baghz ki bina par tumhe bhi imaan se hata 
dena chahte hai, tum bhi maaf karo aur 
chohdo yaha tak ke Allah ta'ala apna hukm 
laaye. yaqinan Allah ta'ala har cheez par 
khudrath rakhta hai 

110. tum namaaze gaayem rakho aur zakaath 
dete raha karo aur jo kuch bhalaayi tum apne 
liye aage bhejoge, sub kuch Allah ke paas 
paloge. beshak Allah ta'ala tumhaare amaal 
ko qoob dekh raha hai 


111. ye kehte hai ke jannath mein yahood wa 
nasara ke siva aur koi na jayega, ye sirf un ki 
aarzoye hai, un se kaho ke agar tum sacche 

ho to koyi daleel to pesh karo 


112. suno! jo bhi apne aap ko quloos ke saath 
Allah ke saamine jhukaade, beshak ose us ka 
rab pura badhla dega, us par na tu koyi khauf 
hoga na gham aur udaasi 


113. yahood kehte hai ke nasraani haq par 
nahi, aur nasraani kehte hai ke yahodi haq 
par nahi, halaan ke ye sub log taurath padte 
hai, isi tarah in hee jaisi bath be ilm bhi kehte 
hai, qayaamath ke din Allah un ke is eqtelaaf 
ka faisla un ke darmiyaan kar dega 

114. us shaqs se bad kar zalim kaun hai jo 
Allah ta'ala ki masjido mein Allah ta'ala ke 
zZikr kiye jaane ko roke aur un ki. barbaadi ki 
koshish kare, aise logo ko khauf khaate hoye 
hee us mein jaana chahiye, un ke liye dunya 
mein bhi ruswaayi hai aur aagirath mein bhi 
bara azaab hai 


115. aur mashriq aur maghrib ka maalik Allah 
hee hai, tum jidhar bhi muh karo udar hee 
Allah ku muh hai, Allah ta'ala kushaadgi aur 
wus ath waala aur bade ilm waala hai 


116. ye kehte hai ke Allah ta’ala ki aulaad hai 
(nahi balke) wo paak hai. zameen wa asmaan 
ki. tamaam maqloog us ki milkiyath mein hai 
aur har ek us ka farmabardaar hai 


117. wo zameen aur asmaano ka ibteda'an 
paida karne waala hai. wo jis kaam ko karna 
chaahe.. keh deta hai ke ho ja, bas wo wahi 
ho jaata hai 

118. isi tarah be ilm logo ne bhi kaha ke khud 
Allah ta'ala hum se batein kyo nahi karta ya 
hamaare paas koyi nishaani kyo nahi anti? isi 
tarah aisi hee baath in ke aglo ne bhi kahi thi. 
un ke aur in ke dil yeksa ho gaye, hum ne to 
yaqeen waalo ke liye nishaniya bayaan kardi 


119. hum ne aap ko hag ke saath khush gabri 
dene waala aur daraane waala bana kar bheja 
hai aur jahannamiyo ke baare mein aap se 
pursish nahi hogi 


120. aap se yahod wa nasaara har giz raazi 
nahi honge jab tak ke aap un ke mazhab ke 
taabe na ban jaaye. aap keh dijiye ke Allah ki 
hidaayath hee hidaayath hai aur agar aap ne 
ba wajoodh apne paas ilm aa jaane ke phir un 
ki qwaahisho ki pairvi ki. to Allah ke paas aap 
ka na to koyi wali hoga aur na madadgaar 


121. jinhe hum ne kitaab di hai aur wo ose 
padne ke haq ke saath padte hai, wo is kitaab 
par bhi imaan rakhte hai aur jo us ke saath 
kufr kare wo nuqsaan waala hai 

122. aye aulaade yaqoob! main ne jo nemate 
tum par in'‘aam ki hai unhe yaad karo aur 
main ne to tumhe tamaam jahaan par 
fazilath de rakhi thi 


123. us din se daro jis din koyi nafs kisi nafs 
ko kuch fayeda na pahocha sakega, na kisi 
shaqs se koyi fidya qubool kiya jayega, na ose 
koyi shifa'ath nafa degi, na un ki madad ki 
jayegi 


124. jab Ibraheem (alaihissalam) ko un ke rab 
ne kayi kayi baatho se azmaaya aur unhone 
sub ko pura kar diya, to Allah ne farmaaya ke 
main tumhe logo ka imaam bana donga, arz 
karne lage, aur meri aulad ko. farmaaya ke 
mera waada zaalimo se nahi 


125. hum ne baitullah ko logo ke liye sawaab 
aur aman wa amaan ki jagah banaaya, tum 
muqaam Ibraheem ko jaaye namaaz 
mugarrar karlo, hum ne Ibraheem 
(alaihissalam) aur Ismail (alaihissalam) se 
waada liya ke tum mere ghar ko tawaaf 

karne waalo aur etekaaf karne walo aur ruko 
sajda karne waalo ke liye paak saaf rakho 


126. jab Ibraheem ne kaha, aye parvardigaar! 
tu is jagah ko aman waala shahar bana aur 
yaha ke baashindo ko, jo Allah ta'ala aur 
qayaamath ke din par imaan rakhne waale 
ho, phalo ki roziya de. Allah ta'ala ne 
farmaaya, main kaafiro ko bhi thoda fayeda 
donga, phir unhe aag ke azaab ki taraf be bus 
kar donga, ye pahochne ki jagah buri hai 


127. Ibraheem (alaihissalam) aur Ismail 
(alaihissalam) kaaba ki bunyaadein aur 
diwaare uthaate jaate thein aur kehte ja rahe 
thein ke hamaare parvardigar! tu hum se 
qubool farma, tu hee sunne waala aur jaanne 
wala hai 


128. aye hamaare rub! hamein. apna 
farmabardaar banaale aur hamaari aulaad 
mein se bhi ek jamaath ko apni ita'ath guzar 
rakh aur hamein apni ibadatein. sikha aur 
hamari tauba qubool 

farma, tu tauba qubol farmaane" wala aur 
rahem wa karam karne waala hai 


129. aye hamaare rab! un mein unhee mein 
se rasool bhej, jo un ke paas teri aayate pade, 
unhe kitaab wa hikmath sikhaaye aur unhe 
paak kare, yaginan tu ghalba waala aur 
hikmath waala. hai 


130. deene ibrahimi se wahi be raghbati 
karega jo mahaz be waqoof ho, hum ne tu 
ose dunya. mein bhi barguzida kiya tha, aur 
aagirath mein bhi wo neko kaaro mein se hai 


131. jab kabhi bhi unhe un ke rub ne kaha 
farmabardaar ho ja, unhone kaha main ne 
rabbul aalameen ki farmabardaari ki 


132. osi ki wasiyath Ibraheem aur Yaqub ne 
apni aulaad ko ki. ke hamaare baccho! Allah 
ta'ala ne tumhaare liye is deen ko pasand 
farma liya hai. qabardaar! tum musalmaan 
hee marna 

133. kya (hazrath) Yaqub ke inteqaal ke waqth 
tum maujod. thein? jab unhone apni aulaad 
ko kaha ke mere baadh tum kis ki bdath 
karoge? to sub ne jawaab liya ke aap ke 
maboodh ki aur ap ke aaba wa ajdaad 
Ibraheem- alaihissalaam) aur Ismail 
(alaihissalaam) aur Ishaq. (alaihissalaam) ke 
maboodh ki. jo maboodh ek hee hai aur hum 
osi ke farmabardaar rahenge 


134. ye jamaath to guzar choki. jo unhone 
kiya wo un ke liye hai. aur jo tum karoge 
tumhaare liye hai, un ke amaal ke baare mein 
tum nahi poche jaoge 


135. ye kehte hai ke yahood wa nasaara ban 
jaao, to hidaayath paoge, tum kaho balke 
sahih. raah par millath ibrahimi waale hai, 
aur Ibraheem qaalis Allah ke parastaar thein 
aur mushrik na thein 


136. aye musalmaano! tum sab kaho ke hum 


Allah par imaan laaye aur us cheez par bhi jo 
hamaari taraf utaari gayi aur jo cheez 

Ibraheem.Ismail is haaq Yaqub 
(alaibimussalaam) aur un ki aulaad par utaari 
gayi, aur jo kuch Allah ki jaanib se Moosa aur 
Isa (alaihimassalam) aur dosre ambiya 
(alaihimussalam) diye gaye, hum un mein se 
kist ke darmiyaan farg nahi karte. hum Allah 
ke farmabardaar hai 


137. agar wo tum jaisa imaan laaye, to 
hidaayath paaye, aur agar mu mode to wo 
sarih eqtelaaf mein hai, Allah ta'ala un se 
anqareeb aap ki kifaayath karega, aur wo 
qoob sunne aur jaanne wala hai 


138. Allah ka rang iqtiyaar karo aur Allah 
ta'ala se accha rang kis ka hoga? hum to osi 
ki ibaadath karne waale hai 


139. aap kehdi jiye kyu tum hum se Allah ke 
baare mein jhagadte ho, jo hamaara aur 
tumhaara rab hai, hamaare liye hamaare 
amaal hai aur tumhaare live tumbaare amaal, 
hum to osi ke liye muqlis hai 


36 


140. kya tum kehte ho ke Ibraheem aur 
Ismail aur Is haag aur Yaqub (alaihimussalam) 
aur un ki aulaad yahodi ya nasraani thein? 
kehdo kya tum zyaada jaante ho ya Allah 
tala? Allah ke paas shahadath chipaane wale 
se zyaada zaalim aur kaun hai? aur Allah 
tumhaare kaamo se ghaafil nahi 


141. ye ummath hai jo guzar chuki, jo unhone 
kiya un ke liye hai aur jo tum ne kiya 
tumhaare liye, tum un ke amaal ke baare 
mein sawaal na kiye jaoge 


142. an qareeb nadaan log kahenge ke jis 
qible par ye thein us se unhe kis cheez ne 
hataaya? aap kehdi jiye ke mashriq wa 
maghrib ka maalik Allah ta'ala hee hai, wo 
jise chaahe sidhi raah ki hidaayath karde 


143. hum ne isi tarah tumhe aadil ummath 
banaya hai ta ke tum logo par gawaah ho 
jaao aur rasool (sallallahualaihiwasallam) tum 
par gawaah ho jaaye, jis gible par tum pehle 
se thein ose hum ne sirf is liye mugarrar kiya 

tha ke hum jaan le ke rasool ka saccha 
taabedar kaun hai aur kaun hai jo apni ediyo 
ke bal palat jaata hai, go ye kaam mushkil hai, 
magar jinhe Allah ne hidaayath di hai (un par 
koi mushkil nahi) Allah ta'ala tumhaare 
imaan zaaya na karega Allah ta'ala logo ke 
saath shafagqgath aur meherbaani karne 
waala hai 


144. hum aap ke chehre ko baar baar asmaan 
ki taraf uthte hoye dekh rahe hai, ab hum 
aap ko us gible ki janib mutawajje 

karenge jis se aap khush ho jaaye, aap apna 
mu masjid haraam ki taraf pher le aur aap 
jahaa kahi ho apna mu osi taraf phera kare, 
ahale kitaab ko is baath ke Allah ki tarat se 
barhag hone ka gatayi ilm hai. aur Allah ta‘ala 
un amaal se ghaafil nahi jo ye karte hai 


145. aur aap agar-che ahle kitab ko tamaam 
dalile de di, lekin wo aap ke gible ki pairvi 
nahi karenge aur na aap un ke gible ko 
maanne wale hai aur na ye aapas mein ek 
dosre ke gible ko maanne wale hai, aur agar 

aap ba wajodh ye ke aap ke paas ilm an 
choka, phir bhi un ki qaahisho ke piche lag 
jaaye, to bil yaqeen aap bhi zaalimo mein se 
ho jayenge 


146. jinhe hum ne kitaab di hai wo to ose aisa 
pehchaante hai jaise koyi apne baccho ko 
pehchaane, un ki ek jamaath hag ko 
pehchaan kar phir chipaati hai 


147. aap ke rub ki taraf se ye saraasar haq hai, 
qabardaar aap shak karne waalo mein se na 
hona 


148. har shags ek na ek taraf mutawajje ho 
raha hai, tum nekiyo ki taraf daudo, jahaa 
kahi bhi tum hoge, Allah tumhe le- ayega. 
Allah ta'ala har cheez par qaadir hai 


149. aap jahua se nikle apna mu (namaaz ke 
liye) masjid haraam ki taraf kar liya kare, yahi 
hag hai aap ke rab ki taraf se, jo kuch tum 
kar rahe ho us se Allah ta'ala be gabar nahi 

150. aur jis jagah se aap nikle apna mu masjid 
haraam ki taraf pherle aur jaha kahi tum ho 
apne chehre osi taraf kiya karo, ta ke logo ki 
koi hujjath" tum par baaqi na reh jaaye, 
sivaaye un logo ke jinhone un mein se zulm 
kiya hai, tum un se na daro, mujh hee se daro 
aur ta ke main apni nemath tum par puri 
karo aur is liye bhi ke tum raahe rasth pao 


151. jis tarah hum ne tum mein tum hee mein 
se rasaol bheja jo hamaari aayate tumhaare 
saamne tilaawath karta hai aur tumhe paak 
karta hai aur tumhe kitaab wa hikmath aur 
wo cheeze sikhaata hai jin se tum be ilm 
thein 


152. is liye tum mera zikr karo. main bhi 
tumhe yaad karonga. meri shukar guzaari 
karo aur na- shukri se bacho 


153. aye imaan waalo sabr aur namaaz ke 


zariye madad chaaho. Allah ta'ala sabr waalo 
ka saath deta hai 

154. aur Allah ta‘ala ki raah ke shahido ko 
murda math kaho, wo zinda hai, lekin tum 
nahi jaante 


155. aur hum kisi na kisi tarah tumhaari 
azmaayesh zaroor karenge, dushman ke darr 
se. bhook pyaas se. maal wa jaan. aur phalo 
ki kami se aur un sabr karne waalo ko khush 
qabri de dijiye 


156. jinhe jab kabhi koyi. musibath atai hai to 
keh diya karte hai ke hum to khud Allah 
ta'ala ki milkiyath hai aur hum osi ki taraf 
lautne wale hai 


157. un par un ke rab ki nawaazishe aur 
rehmate hai aur yahi log hidaayath yaafta hai 


158. safa aur marwa Allah ta’ala ki nishaniyo 
mein se hai, is liye baitullah ka haj wa 
umraah karne waale par un ka tawaaf kar 
lene mein bhi koyi gunah nahi, apni khushi 
se bhalaayi karne waalo ka Allah gadardaan 
hai, aur unhe qoob jaanne wala hai 

159. jo log hamaari utari hoyi dalilo aur 
hidaayath ko chipaate hai, ba-wajoodh ye ke 
hum ose apni kitaab mein logo ke liye bayan 
kar chuke hai, un logo par Allah ki aur 
tamaam laanath karne waalo ki laanath hai 


160. magar wo log jo tauba karle aur islaah 
karle aur bayaan karde, to main un ki tauba 
qubool kar leta hoon aur main tauba qubool 
karne wala aur rahem wa karam karne waala 
hoon 


161. yaqinan jo kuffaar apne kuff mein hee 
mar jaaye un par Allah ta’ala ki, farishto ki 
aur tamaan logo ki laanath hai 


162. jis mein ye hamesha rahenge, na un se 
azaab halka kiya jayega aur na unhe dheel di 
jayegi 

163. tum sab ka maboodh ck hee maboodh 
hai, us ke siva koyi maboodh barhag nahi, wo 
bahuth rahem karne waala aur bada 
meherbaan hai 

164. asmaano aur zameen ki paidayish, raath 
din ka her pher, kashtiyo ka logo ko nafa 
dene waali chizo ko liye hoyer. samandar 
mein chalna, asmaan se paani utaar kar, 
murda zamin ko zinda kar dena, is mein har 
qism ke jaanwaro ko phaila dena, hawaao ke 
rug badalna, aur baadal jo asmaan aur 
zameen ke darmiyaan musaqgar hai, in mein 
agal mandu ke liye. khudrath ilaahi ki 
nishaniya hai 


165. baaz log aise bhi hai jo Allah ke shareek 
auro ko tehra kar un se aisi muhabbath 
rakhte hai, jaisi muhabbath Allah se honi 
chahiye, aur imaan waale Allah ki muhabbath 
mein bahuth saqth hote hai, kaash ke 
mushrik log jaante jab ke Allah ke azaab ko 
dekh kar (jaan lenge) ke tamaam taqaath 
Allah hee ko hai aur Allah ta'ala saqth azaab 
dene wala hai (to hargiz shirk na karte) 


166. jis waqth peshwa log apne taabedaro se 
bezaar ho jayenge aur azaab ko apni aankho 

se dekh lenge aur kul rishte naate toot 
jayenge 


167. aur tabedaar log kehne lagenge, kaash 
hum dunya ki taraf dobaara jaaye, to hum 
bhi un se aise hee bezaar ho jaaye jaise ye 
hum se hai, isi tarah Allah ta'ala unhe unke 
amaal dikhaega un ko hasrath dilaane ko, 
ye hargiz jahannam se na niklenge 


168. logo! zameen mein jitni bhi halaal aur 
pakiza cheeze hai unhe khaao piyo aur 
shaitaani raah par na chalo, wo tumhara 
khula hoa dushman hai 


169. wo tumbe sirf boraayi aur behayaai ka 
aur Allah ta'ala par un baatho ke kehne ka 
hukm deta hai jin ka tumhe ilm nahi 


170. aur un se jab kabhi kaha jata hai ke Allah 
ta'ala ki utaari hoyi kitaab ki taabedaari karo, 


to jawaab dete hai ke hum to us tarige ki 
pairvi karenge jis par hum ne apne baap 

dadaao ko paya, go un ke baap daada be aqal 
aur gum karda raah ho 


171. kuffaar ki misaal un jaanwaro ki tarah hai 
jo apne charwaahe ki sirf pukaar aur awaaz 
hee ko sunte hai (samajhte nahi) wo 
behre.gonge aur andhe hai unhe aqal nahi 


172. aye imaan waalol jo paakiza cheeze hum 
ne tumhe de rakhi hai unhe khaao piyo aur 
Allah ta'ala ka shukar karo,agar tum khaas 
osi ki ibaadath karte ho 


173. tum par murda aur (baha hoa) goon aur 
suwwar ka gosht aur har wo cheez jis par 
Allah ke siva dosro ka naam pukaara gaya ho 
haraam hai, phir jo majboor ho jaaye aur wo 
hadh se badne waala aur zyaadati karne 
waala na ho, us par un ke khaane mein koyi 
gunaah nahi. Allah ta'ala baqshish karne 
waala meherbaan hai 


174. be shak jo log Allah ta'ala ki utaari hoyi 
kitaab chupaate hai aur ose thodi thodi si 

qimath par bechte hai, yaqeen maano ke ye 
apne pet mein aag bhar rahe hai, gayamath 
ke din Allah ta‘ala un se baath bhi na karega, 
na unhe paak karega. balke un ke liye 
dardnaak azaab hai 


175. ye wo log hai jinhone gumraahi ko 
hidaayath ke badle aur azaab ko maghfirath 
ke badle khareed liya hai. ye log aag ka azaab 
kitna bardaasht karne waale hai 


176. in azaabo ka baayes yahi hai ke Allah 
ta'ala ne sacchi kitaab utaari aur us kitaab 
mein. eqtelaaf karne waale yaginan door ke 
gilaaf mein hai 


177. sari acchaayi mashrig aur maghrib ki 
taraf mu karne mein hee nahi, balke 
hagigatan accha wo shags hai jo Allah ta’ala 
par.gayaamath ke din par farishto par, 
kitabullah par aur nabiyo par imaan rakhne 
waala ho, jo maal se muhabbath karne ke ba 
wajoodh garaabat-daaro, yatimo, miskino. 
musafiro aur sawal karne waale ko de. 

ghulaamo ko azaad kare namaaz ki paabandi 
aur Zakaath ki adayegi kare, jab waada kare 
tab ose pura kare. tangdasti, dukh dard aur 
ladanyi ke waqth sabr kare, yahi sacche log 
hai aur yahi parhezgar hai 


178. aye imaan waalo tum par maqtulo ka 
qisaas lena farz kiya gaya hai, azaad, azaad 
ke badle. ghulam, ghulam ke badle, aurath. 
aurath ke badle, haan jis kisi ko us ke bhai ki 
taraf se kuch maafi dedi jaaye, ose bhalaayi 
ki itteba karni chahiye, aur asaani ke saath 
diyath ada karni chaahiye, tumhaare rab ki 
taraf se ye tagfeef aur rehmath hai, is ke 
baadh bhi jo sarkashi kare ose dardnaak 
azaab hoga 


179. agalmando! gisaas mein tumhaare liye 
zindagi hai, is baayes se tum (qatal na haq se) 
rukoge 


180. tum par farz kar diya gaya hai ke jab tum 


mein se koyi marne lage aur maal chohd 
jaata ho. to apne maa baap aur qaraabath 

daaro ke liye acchaayi ke saath wasiyath kar 
jaaye. parhezgaaro par ye haq aur saabith hai 


181. ab jo shaqs ose sunne ke baadh badal de 
us ka gunaah badalne waale par hee hoga 
wageyi Allah ta'ala sunne waala. jaanne waala 
hai 


182. haan jo shaqs wasiyath karne waale ki 
jaanib daari ya gunaah ki wasiyath kar dene 
se dare, pas wo un mein aapas mein islaah 
kara de, to us par gunaah nahi, Allah ta'ala 
baqshne wala meherbaan hai 


183. aye imaan walo tum par roze rakhna farz 
kiya gaya jis tarah tum se pehle logo par farz 
kiye gaye thein, ta ke tum taqwa iqtiyaar 
karo 


184. ginte ke chand hee din hai lekin tum 
mein se jo shaqs bimaar ho ya safar mein ho 
to wo aur dino mein ginti ko pura karle aur 
us ki taagath rakhne waale fidya mein ek 
miskeen ko khana de. phir jo shaqs neki 

mein sabqath kare wo osi ke liye behtar hai, 
lekin tumhaare hag mein behtar kaam roze 
rakhna hee hai agar tum ba ilm ho 


185. maahe ramzaan wo hai jis mein Qur'aan 
utaara gaya jo logo ko hidaayath karne waala. 
hai aur jis mein hidaayath ki aur haq wa 
baatil ki tameez ki nishaaniya hai, tum mein 
se jo shaqs is mahine ko paaye ose roze 
rakhna chahiye, haan jo bimaar ho ya 
musaafir ho ose dosre dino mein ye ginti 
puri karni chahiye, Allah ta'ala ka iraada 
tumhaare sath asaani ka hai,saqti ka nahi, wo 
chaahta hai ke tum ginti puri karlo aur Allah 
ta'ala ki di hoyi hidaayath par us ki badaayi 
bayaan karo aur us ka shukar karo 

186. jab mere bande mere baare mein aap se 
sawaal kare, to aap kehde ke main bahut hee 
qareeb hoon har pukaarne wale ki pukaar ko 
jab kabhi wo mujhe pukaare, qubool kaarta 
hoon, is liye logo ko bhi chaahiye ke wo meri 
baath maan liya kare aur mujh par imaan 
rakhe, yahi un ki bhalaayi ka baayes hai 

187. roze ki raatho mein apni biwiyo se milna 
tumhaare liye halaal kiya gaya, wo tumhaara 
libaas hai aur tum un ke libaas ho. tumhari 
poshida gqayamato ka Allah ta’ala ko ilm hai, 
us ne tumhaari tauba qubool farma kar tum 
se dar guzar farma liya, ab tumhe un se 
mubashirath ki aur Allah ta’ala ki likhi hoyi 
cheez ko talaash karne ki ijazath hai. tum 
khaate pite ralio yaha tak ke subaah ka 
safedh dhaaga, siyaah dhaage se zaaher ho 
jaaye. phir raath tak roze ko pura karo, aur 
aurto se us waqth mubashirath na karo jab 
ke tum masjido mein etekaaf mein ho, 

ye Allah ta'ala ki hudoodh hai, tum in ke 
qareeb bhi na jaao, isi tarah Allah ta'ala apni 
aayate logo ke liye bayaan farmaata hai, ta ke 
wo bache 


188. aur ek dosre ka maal na haq na khaaya 
karo, na haakimo ko rishwath pahocha kar 
kisi ka kuch maal zulm wa sitam se apna kar 
liya karo, halaan ke tum jaante ho 

189. log aap se chaand ke baare mein sawaal 
karte hai aap kehdi jiye ke ye logo (ki 
ibaadath) ke waqto aur haj ke mausam ke liye 
hai (ehram ki haalath mein) aur gharo ke 
piche se tumhaara aana kuch neki nahi, 
balke neki wala wo hai jo muttaqi ho, aur 
gharo 


190. lado Allah ki raah mein un se jo tum se 
ladte hai aur zyaadati na karo, Allah ta’ala 
zyaadati karne waale ko pasand nahi 
farmaata 


191. unhe maaro jahaa bhi paao aur unhe 
nikaalo jahaa se unhone tumhe nikaala hai 
aur (suno) fitna gatal se zyaada saqth hai. aur 
masjid haraam ke paas un se ladaayi na karo, 
jab tak ye khud tum se na lade, agar ye tum 
se lade to tum bhi unhe maaro, kaafiro ka 
badhla yahi hai 


192. agar ye baaz aa jaaye to Allah ta'ala 
baqshne wala meherbaan hai 

193. un se lado jab tak ke fitna na mit jaaye 
aur Allah ta'ala ka deen ghaalib na aa jaaye 
agar ye ruk jaaye (to tum bhi ruk jaao) 
zyaadati to sirf zaalimo par hee hai 


194. hurmath waale mahine hurmath waale 
mahino ke badhle hai, aur hurmate adle 
badle ki hai, jo tum par zyaadati kare. tum 
bhi us par osi ke misl zyaadati karo jo tum 
par ki hai aur Allah ta'ala se darte raha karo 
aur jaan rakho ke Allah ta'ala parhezgaaro ke 
saath hai 


195. Allah ta'ala ki raah mein garch karo aur 
apne haatho halaakath mein na pado, aur 
sulok wa ehsaan karo. Allah tala ehsaan 
karne walo ko dosth rakhta hai 


196. haj aur umre ko Allah tala ke liye pura 
karo, haan agar tum rok liye jaao to jo 
qurbaani mayassar ho ose kar daalo, aur 
apne sar na mundwaao jab tak ke qurbaani, 
qurbaan gaah tak na pahonch jaaye. albatta 
tum mein se jo bimaar ho, ya us ke sar mein 

koyi takleef ho (jis ki wajeh se sar mundaale) 
to us par fidya hai, qwaah roze rakh le.qwaah 
sadqa de de, qwaah qurbani kare, pas jab 
tum aman ki haalath mein ho jaao to jo shaqs 
umre se le kar haj tak tamatto kare. pas ose 
jo qurbaani mayassar ho ose kar daale, jise 
taaqath hee na ho wo teen roze to haj ke 
dino mein rakh le aur saath waapsi mein. ye 
pure das ho gae, ye hukm un ke liye hai jo 
masjid haraam ke rehne waale na ho. logo! 
Allah se darte raho aur jaan lo ke Allah ta'ala 
saqth azaab waala hai 


197. haj ke mahine muqarrar hai, is liye jo 
shaqs in mein haj laazim karle, wo apni biwi 
se mel milap karne, gunah karne aur ladaayi 
jhagde karne se bachta rahe, tum jo neki 
karoge us se Allah ta'ala ba gabar hai. aur 
apne saath safar garch le liya karo, sub se 
behtar tosha Allah ta‘ala ka darr hai, aur aye 
agal mando mujh se darte raha karo 

198. tum par apne rub ka fazl talaash karne 
mein koyi gunaah nahi, jab tum arfaath se 
lauto mash'are haraam ke paas zikr 

ilaahi karo aur us ka zikr karo jaise ke us ne 
tumhe hidaayath di, halaan ke tum is se 
pehle raah bhule hoye thein 


199. phir tum us jugaah se lauto jis jagaah se 
sub log lauthte hai aur Allah ta'ala se talab 
bayshish karte raho, yaqinan Allah ta’ala 
baqshne waala meherbaan hai 


200. phir jab tum arkaan haj ada. kar chuko, 
to Allah ta'ala ka zikr karo jis tarah apne baap 
daado ka zikr kiya karte thein, balke us se 
bhi zyaada, baaz log wo bhi hai. jo kehte hai 
aye hamaare rab hamein dunya mein de, aise 
logo ka agirath mein koyi hissa nahi 


201. aur baaz log wo bhi hai jo kehte hai aye 
hamaare rab! hamein dunya mein neki de 
aur aagirath mein bhi bhalaayi ata farma aur 
hemein azaab jahannam se najaath de 

202. ye wo log hai jin ke liye un ke amaal ka 
hissa hai aur Allah ta‘ala jald hisaab lene 
waala hai 


203. aur Allah ta‘ala ki yaad un ginti ke chand 
dino (ayyaam tashreeq) mein karo, do din ki 
jaldi karne waale par bhi koyi gunaah nahi, 
aur jo piche reh jaaye us par bhi koyi gunaah 
nahi, ye parhezgaar ke liye hai aur Allah 
ta'ala se darte raho aur jaan rakho ke tum 
sab osi ki taraf jama kiye jaoge 


204. baaz logo ki dunyaawi gharz ki baatein 
aap ko khush kar deti hai aur wo apne dil ki 
baatho par Allah ko gawaah karta hai, halaan 
ke dar asl wo zabardasth jhagdaalo hai 


205. jab wo laut kar jaata hai to zameen mein 
fasaad phailaane ki aur kheti aur nasal ki 
barbaadi ki koshish mein laga rehta hai aur 
Allah ta'ala fasaad" ko na- pasand karta hai 


206. aur jab us se kaha jaaye ke Allah se dar, 
to takabbur aur ta-aassub ose gunaah par 

aamada" kar deta hai, aise ke liye bas 
jahannam hee hai aur yaginan wo 
badh-tareen jagah hai 


207. aur baaz log wo bhi hai jo Allah ta’ala ki 
raza mandi ki talab mein apni jaan tak bech 
daalte hai aur Allah ta'ala apne bando par 
badi meherbaani karne waala hai 


208. imaan walo! Islaam mein pure pure 
daakhil ho jao aur shaitaan ke gadmo ki 
tabedaari na karo. wo tumhaara khula 
dushman hai 


209. agar tum ba-wajoodh tumhaare paus 
daleele aa jaane ke bhi phisal jaao to jaan lo 
ke Allah ta'ala ghalba" waala aur hikmath 
waala hai 


210. kya logo ko is baath ka intezaar hai ke 
un ke paas khud Allah ta'ala abr ke 
sayebaano mein aa jaaye aur farishte bhi. aur 
kaam intehaa tak pahocha diya jaaye. Allah 
hee ki taraf tamaam kaam lautaaye jaate hai 

211. bani israel se pucho to, ke hum ne unhe 
kis gadar roushan nishaaniya ata farmaayi 
aur jo shaqs Allah ta'ala ki nemato ko apne 
paas pahoch jaane ke baadh badal daale 
(wo jaan le) ke Allah ta'ala bhi saqth azaabo 
wala hai 


212. kaafiro ke liye dunya ki zindagi qoob 
zinatdaar ki gayi hai, wo imaan waalo se hasi 
mazaaq karte hai, halaan ke parhezgaar log 
qayaamath ke din un se aala honge. Allah 
ta'ala jise chaahta hai be-hisaab rozi deta hai 


213. dar asl log ek hee gruh" thein. Allah 
ta'ala ne nabiyo ko khush gabriya dene aur 
daruane waala bana kar bheja aur un ke 
saath sacchi kitabein naazil farmaayi, ta ke 
logo ke har eqtelaafi amr" ka faisla ho jaaye, 
aur sirf unhee logo ne jinhe kitaab di gayi thi 
apne paas dalaayel aa chukne ke baadh aapas 
ke baghz wa eenaad" ki wajeh se us mein 
eqtelaaf kiya. is liye Allah paak ne imaan 
waalo ki is eqtelaaf mein bhi hag ki taraf apni 

mashiyath" se rehbari ki aur Allah jis ko 
chathe sidhi raah ki taraf rehbari karta. Hai 


214. kya tum ye gumaan kiye baithe ho ke 
jannath mein chale jaoge, halaan ke ab tak 
tum par wo halaath nahi aaye jo tum se 
agle logo par aaye thein, unhe bimariya aur 
musibate pahochi, aur yahaa tak ke 
jhin-jode" gaye. ke rasool aur us ke saath ke 
imaan waale kehne lage ke Allah ki madad 
kab ayegi? sun rakho ke Allah ki madad 
qareeb hee hai 


215. aap se pochte hai ke wo kya garch kare? 
aap kehdi jiye ke jo maal tum garch karo wo 
maa baap ke liye hai, aur rishtedaaro aur 
yatimo aur miskino aur musaafiro ke liye hai 
aur tum jo kuch bhalaayi karoge Allah ta’ala 
ko us ka ilm hai 


216. tum par jihaad farz kiya gaya, go wo 
tumhe dushwaar" maaloom ho, mumkin hai 
ke tum kisi cheez ko buri jaano aur dar asl 
wahi tumhaare liye bhali ho aur ye bhi 

mumkin hai ke tum kisi cheez ko acchi 
samjho. halaan ke wo tumhaare liye buri ho, 
hagigi ilm Allah hee ko hai. tum mahez 
be-gabar ho 


217. log aap se hurmath waale mahino mein 
ladaayi ki baabath sawaal karte hai, aap kehdi 
jiye ke un mein ladaayi karna bada gunaah 
hai, lekin Allah ki raah se rokna, us ke saath 
kufr karna, aur masjid haraam se rokna, 
wahaa ke rehne waalo ko wahaa se nikaalna. 
Allah ke nazdeek is se bhi bada gunaah hai, 
ye fitna qatal se bhi bada gunaah hai, ye log 
tum se ladaayi bhidaayi karte hee rahenge 
yahaa tak ke agar un se ho 

sake to tumhe tumhaare deen se murtad 
karde aur tum se jo log apne deen se palat 
jaaye aur osi kufr ki haalath mein mare un ke 
amaal dunyaawi aur uqravi sub ghaarath ho 
jayenge, ye log jahannami honge aur 
hamesha hamesha jahannam mein hee 
rahenge 

218. al batta imaan laane waale. hijrath karne 
waale. Allah ki raah mein jihaad karne waale 
hee rehmath ilaahi ke ummeed waar hai. 
Allah ta'ala bahuth bagshne waala aur bahuth 
meherbaani karne waala hai 


219. log aap se sharaab aur joye ka masla 
pochte hai, aap kehdi jiye ke in duno mein 
bahuth bada gunaah hai, aur logo ko is se 
dunyaavi fayeda bhi hota hai. lekin un ka 
sunaah un ke nafa se bahuth zyaada hai, aap 
se ye bhi daryaafth" karte hai ke kya kuch 
garch kare? to aap keh dijiye ke haajath" se 
zyaada cheez, Allah ta'ala isi tarah apne 
chkaam saaf saaf tumhaare liye bayaan farma 
raha hai, ta ke tum sonch samajh sako 

220. dunya aur aagirath ke umoor ko, aur 
tujh se yatimo ke baare mein bhi sawaal 
karte hai, aap keh dijiye ke un ki khair qwahi 
behtar hai, tum agar un ka. maal apne maal 
mein mila bhi lo, to wo tumhaare bhai hai, 
badh niyyath aur nek niyyath har ek. ko Allah 
qoob jaanta hai aur agar Allah chaahta to 
tumhe mashaqgath mein daal deta, yaqinan 

Allah ta'ala ghalba waala aur hikmath wala 
hai 


221. aur shirk karne waali aurto se ta waqt ye 
ke wo imaan na laaye tum nikaah na karo, 
imaan waali laundi bhi shirk karne waali 
azaad aurath se bahuth behtar hai, go tumhe 
mushrika hee acchi lagti ho, aur na shirk 
karne waale mardo ke nikaah mein apni 
aurto ko do jab tak wo imaan na laaye, imaan 
waala ghulaam azaad mushrik se behtar hai, 
go mushrik tumhe accha lage, ye log 
jahannam ki taraf bulaate hai aur Allah 
jannath ki taraf aur apni baqshish ki taraf 
apne hukm se bulaata hai, wo apni aayate 
logo ke liye bayaan farma raha hai, ta ke wo 
nasihath haasil kare 


222. aap se haiz ke baare mein sawaal karte 
hai. kehdi jiye ke wo gandagi hai, haalath 
haiz mein aurto se alag raho, aur jab tak wo 
paak na ho jaaye un ke qareeb na jao, haan 
jab wo paak ho jaaye to un ke paas jaao jahaa 
se Allah ne tumhe ijaazath di hai. Allah tauba 

karne waalo ko aur paak rehne walo ko 
pasand farmata hai 


223. tumhaari biwiya tumhaari khetiya hai, 
apni khetiyo mein jis tarah chaaho aao aur 
apne liye (nek amaal) aage bhejo aur Allah. 
ta'ala se darte raha karo aur jaan rakho ke 
tum us se milne waale ho aur imaan waalo ko 
khush gabri suna di jiye 


224. aur Allah ta'ala ko apni qasmo ka (is 
tarah) nishaana na banaao ke bhalaayi aur 
parhezgaari aur logo ke darmiyaan ki islaah 
ko chohd baitho aur Allah ta'ala sunne waala, 
jaanne waala hai 

229. Allah ta'ala tumhe tumhaari un qasmo 
par na pakdega jo puqta na ho, haan us ki 
pakad us cheez par hai jo tumhaare dilo ka 
fel ho, Allah ta'ala baqshne waala aur 
burdubaar hai 


226. jo log apni biwiyo se (taallug na rakhne 
ki) qusme khaaye, un ke liye chaar mahine ki 

muddath hai. phir agar wo laut aaye to Allah 
ta'ala bhi bagshne waala meherbaan hai 


227. aur agar talaaq ka hee gasd" karle, to 
Allah ta'ala sunne waala jaanne waala hai 


228. talaaq waali aurte apne aap ko teen haiz 
tak roke rakhe, unhe halaal nahi ke Allah ne 
jo un ke rehem mein paida kiya ho ose 
chipaaye, agar unhe Allah ta'ala par aur 
gayaamath ke din par imaan ho, un ke 
qaawind is muddath mein unhe lauta lene ke 
pure haqdaar hai agar un ka iraada islaah ka 
ho, aur aurto ke bhi waise hee haq hai, jaise 
un par mardo ke hai acchaayi ke saath, haan 
mardo ko aurto par fazilath hai, aur Allah 
ta'ala ghaalib hai hikmath wala hai 


229. ye talaage do martaba hai. phir ya to 
acchaayi se rokna. ya umdagi ke saath chohd 
dena hai, aur tumhe halaal nahi ke tum ne 
unhe jo de diya hai us mein se kuch bhi lo, 
haan ye aur baath hai ke duno ko Allah ki 
hade gqaayem na rakh sakne ka khauf ho, is 

liye agar tumhe dar ho ke ye duno Allah ki 
hade qaayem na rakh sakenge to aurath 
rehaayi paane ke liye kuch de daale. is mein 
duno par gunaah nahi, ve Allah ki hudoodh 
hai, qabardaar in se aage na badna aur jo log 
Allah ki hado se tajaawuz kar jaaye wo zaalim 
hai 


230. phir agar us ko (tisri baar) talaaq dede, 
to ab us ke liye halaal nahi jab tak ke wo 
aurath us ke siva dosre se nikaah na kare, 
phir agar wo bhi talaaq dede, to un duno ko 
mel-jol kar lene mein koyi gunaah nahi. 
bashart ye ke, ye jaan le ke Allah ki hado ko 
qaayem rakh sakenge, ye Allah ta'ala ke 
hudoodh hai jinhe wo jaanne waalo ke liye 
bayaan farma raha hai 


231. jab tum aurto ko talaag do aur wo apni 
iddath gatam karne par aaye, to ab unhe 
acchi taraab basaao, ya bhalaayi ke saath 
alag kardo, aur unhe takleef pahochne ki 
gharz se zulm wa zyaadati ke liye na ruko, jo 
shaqs aisa kare us ne apni jaan par zulm kiya. 

tum Allah ke chkaam ko hasi khel na banaao, 
aur Allah ka ahsaan jo tum par hai yaad karo 
aur jo kuch kitaab wa hikmath us ne naazil 
farmaayi hai jis se tumhe nasihath kar raha 
hai ose bhi, aur Allah ta'ala se darte raha 
karo aur jaan rakho ke Allah ta'ala har cheez 
ko jaanta hai 


232. aur jab tum apni aurto ko talaaq do aur 
wo apni iddath puri karle to unhe unke 
quawindo se nikaah karne se na roko jab ke 
WO aapas mein dastoor ke mutaabiq 
razaamandh ho, ye nasihath unhe ki jaati hai 
jinhe turn mein se Allah ta'ala par aur 
qayaamath ke din par yageen wa imaan ho. is 
mein tumhaari behetreen safaayi aur pakizgi 
hai. Allah ta'ala jaanta hai aur tum nahi jaante 


233. maaye apni aulaad ko do saal kaamil 
doodh pilaaye jin ka iraada doodh pilaane ki 
muddath bilkul puri karne ka ho aur jin ke 
bacche hai un ke zimme un ka roti kapda hai 
jo mutaabig dastoor ke ho, har shags utni 
hee takleef diya jaata hai jitni us ki taaqat ho, 

man ko us ke bacche ki wajch se ya baap ko 
us ki aulaad ki wajch se koyi zarar na 
pahochaaya jaaye, waaris par bhi isi jaisi 
zimmedaari hai, phir agar duno 

(yani maa baap) apni raza mandi aur ba-hami 
mashwere se doodh chodaana chaahe to 
duno par kuch gunaah nahi aur agar 
tumhaara iraada apni aulaad ko doodh 
pilwaane ka ho to bhi tum par koyi gunaah 
nahi, jab ke tum un ko mutaabiq dastoor ke 
jo dena ho wo un ke hawaale kardo, Allah 
ta'ala se darte raho aur jaante raho ke Allah 
ta'ala tumhaare amaal ki dekh bhaal kar raha 
hai 


234. tum mein se jo log fauth ho jaaye aur 
biwiya chohd jaaye wo aurte apne aap ko 
chaar. mahine aur das (din) iddath mein 
rakhe, phir jab muddath gatam karle to jo 
acchaayi ke saath wo apne liye kare us mein 
tum par koyi gunaah nahi aur Allah ta’ala 
tumhaare har amal se qabardaar hai 

235. tum par is mein koyi gunaah nahi ke 
tum ishaaratan kinaayatan un aurto se 
nikaah ki baabat kaho ya apne dil mein 
poshida iraada karo. Allah ta‘ala ko ilm hai ke 
tum zaroor un ko yaad karoge, lekin tum un 
se poshida waade na karlo, haan ye aur baath 
hai ke tum bhali baath bola karo, aur aq 
nikaah jab tak ke iddath gatam na ho jaaye 
pogta na karo, jaan rakho ke Allah ta'ala ko 
tumhaare dilo ki baatho ka bhi ilm hai, tum 
us se khauf khaate raha karo aur ye bhi jaan 
rakho ke Allah ta'ala baqshish aur hilm" waala 
hai 


236. agar tum aurto ko baghair haath lagaaye 
aur baghair meher mugarrar kiye talaaq de 
do to bhi tum par koyi gunaah nahi, haan 
unhe kuch na kuch fayeda do. khush haal 
apne andaaz se aur tangdasth apni taagath 
ke mutabiq. dastoor ke mutaabig accha 
fayeda de, bhalaayi karne waalo par ye 
laazim hai 

237. aur agar tum aurto ko isse pehle talaaq 
dedo ke tum ne unhe haath lagaaya ho aur 
tum ne un ka maher bhi mugarrar kar diya 
ho to mugarrara meher ka aadha meher 
dedo, ye aur baath hai ke wo khud maaf 
karde, ya wo shags maaf karde jis ke haath 
mein nikaah ki grah hai, tumhaara maaf kar 
dena taqwa se bahuth nazdeek hai aur aapas 
ki fazilath aur buzrugi ko faraamoosh na 
karo, yaginan Allah ta'ala tumhaare amaal ko 
dekh raha hai 


238. namaazo ki hifaazath karo, bil qusoos 
darmyaan waali namaaz ki aur Allah ta‘ala ke 
liye ba-adab khade raha karo 


239. agar tumhe khauf ho to paidal hee sahi 
ya sawaar hee sahi, haan jab aman ho jaaye 
to Allah ka zikr karo jis tarah ke us ne tumhe 
us baath ki taleem di jise tum nahi jaante 
thein 


240. jo log tum mein se fauth ho jaaye aur 
biwiya chohd jaaye wo wasiyath kar jaaye ke 

un ki biwiya saal bhar tak fayeda uthaaye, 
unhe koyi na nikaale. haan agar wo khud 
nikal jaaye to tum par us mein koyi gunah 
nahi jo wo apne liye acchaayi se kare. Allah 
ta'ala ghaalib aur hakeem hai 


241. talaaq waaliyo ko acchi tarah fayeda 
dena parhezgaaro par laazim hai 


242. Allah ta'ala isi tarah apni aayate tum par 
zaaher farma raha hai ta ke tum samjho 


243. kya tum ne unhe nahi dekha jo hazaaro 
ki tedaad mein thein aur mauth ke dar ke 
maare apne gharo se nikal khade hoe 

thein, Allah ta'ala ne unhe farmaaya mar 
jaao, phir unhe zinda kar diya, be-shak Allah 
ta'ala logo par bada fazl waala hai, lekin aksar 
log na shukre hai 


244. Allah ki raah mein jihaad karo aur jaan lo 
ke Allah ta'ala sunta, jaanta hai 

245. aisa bhi koyi hai jo Allah ta'ala ko accha 
qarz de, bas Allah ta'ala ose bahuth bada 
chada kar ata farmaaye, Allah hee tangi aur 
kushaadgi karta hai aur tum sab osi ki taraf 
lautaaye jaoge 


246. kya aap ne (hazrath) Moosa ke baadh 
waali bani israel ki jamaath ko nahi dekha, 
jab ke unhone apne paighambar se kaha ke 
kisi ko hamaara badshaah bana di jiye ta ke 
hum Allah ki raah mein jihaad kare. 
paighambar ne kaha ke mumkin hai jihaad 
farz ho jaane ke baadh tum jihaad na karo, 
unhone kaha ke bhala hum Allah ki raah 
mein jihaad kyo na karenge? hum to apne 
gharo se ujaade gaye hai aur baccho se door 
kar diye gaye hai, phir jab un par jihaad farz 
hoa to sivaaye thode se logo ke sab phir gaye 
aur Allah ta'ala zaalimo ko qoob jaanta hai 


247. aur unhe un ke nabi ne faramaaya ke 
Allah ta'ala ne taalooth ko tumhaara 
badshaah bana diya hai, to kehne lage ke 
bhala us ki hum par kaise hukumath ho sakti 

hai? us se to bahuth zyaada haqdaar 
badshaahath ke hum hai, us ko to maali 
kushaadgi bhi nahi di gayi, nabi ne farmaaya 
suno, Allah ta'ala ne isi ko tum par barguzida 
kiya hai aur ose ilmi aur jismaani bartari bhi 
ata farmaayi hai, baath ye hai ke Allah jise 
chaahe apna mulk de. Allah ta'ala kushaadgi 
waala aur ilm waala hai 


248. un ke nabi ne unhe phir kaha ke us ki 
badshaahi ki zaaheri nishaani ye hai ke 
tumhaare paas wo sandoog aa jayega jis 
mein tumhaare rab ki taraf se dil-jamyee" hai 
aur aala Mosa aur aala 

Haroon ka bagiya tarka hai, farishte ose utha 
kar layenge, yaqinan ye to tumhaare liye 
kholi daleel hai agar tum imaan waale ho 


249. jab (hazrath) Talooth lashkaro ko le kar 
nikle to kaha suno Allah ta'ala tum ko ek 
neher se azmaane waala hai, jis ne us mein 
Se paani pi liya wo mera nahi aur jo ose na 
chake wo mera hai, haan ye aur baath hai ke 
apne haath se ek chullo bhar le, lekin sivaaye 

chand ke baaqi sab ne wo paani pi liya 
(hazrath) Talooth momineen. sameth jab 
neher se guzar gaye to wo log kehne lage ke 
aaj to hum mein taagath nahi ke jaaloth aur 
us ke lashkaro se lade, lekin Allah ta'ala ki 
mulaqaath par yageen rakhne waale ne kaha, 
basa augaat choti aur thodi si jamaate badi 
aur bahuth si jamaato par Allah ke hukm se 
ghalba pa leti hai, Allah ta'ala sabr waalo ke 
saath hai 


290. jab un ka jaalooth aur us ke lashkar se 
muqaabla hoa to unhone dua maangi ke aye 
parvardigaar hamein sabr de, saabith gadmi 
de, aur khaum kuffaar par hamaari madad 
farma 


291. chuna che Allah ta'ala ke hukm se 
unhone jaalotiyo ko shikast dedi aur 
(hazrath) Dawood (alaihissalaam) ke haatho 
jalooth gatal hoa aur Allah ta'ala ne Dawood 
(alaihis salaam) ko mamlikath wat hikmath 
aur jitna kuch chaaha ilm bhi ata farmaaya, 
agar Allah ta'ala baaz logo ko baaz se dafa na 

karta to zameen mein fasaad phail jaata, 
lekin Allah ta'alat dunya waalo par bada fazl 
wa karam karne waala hai 


202. ye Allah ta'ala ki aayate hai jinhe hum 
haqqaaniyath ke saath aap par padte hai, bil 
yaqeen aap rasulo mein se hai 


293. ye rasool hai jin mein se hum ne baaz ko 
baaz par fazilath di hai, in mein se baaz wo 
hai jin se Allah ta'ala ne baath cheeth ki hai 
aur baaz ke darje bulandh kiye hai, aur hum 
ne Isa bin Maryam ko maujezaath ataa 
farmaaye aur ruhul qudos se un ki tayeed ki, 
agar Allah ta'ala chaahta to un ke baadh 
waale apne paas daleel aa jaane ke baadh 
hargiz aapas mein ladaayi bhidaayi na karte, 
lekin un logo ne eqtelaaf kiya, un mein se 
baaz to momin hoye aur baaz kaafir, aur agar 
Allah ta'ala chaahta to ye aapas mein na 
ladte, lekin Allah ta'ala jo chaahta hai karta 
hai 

204. aye imaan waalo! jo hum ne tumhe de 
rakha hai us mein se garch karte raho is se 
pehle ke wo din aaye jis mein na tijaarath hai 
na dosti aur shifa'ath, aur kaafir hee zaalim 
hai 


299. Allah ta'ala hee maboodh bar-hagq hai jis 
ke siva koyi maboodh nahi jo zinda aur sab 
ka thaamne waala hai, jise na oong aye na 
neend, us ki milkiyath mein zameen aur 
asmaano ki tamaam cheeze hai, kaun hai jo 
us ki ijaazath ke baghair us ke saamne 
shifa'ath kar sake, wo jaanta hai jo un ke 
saamne hai aur jo un ke piche hai, aur wo us 
ke ilm mein se kisi cheez ka chaata nahi kar 
sakte magar jitna wo chaahe, us ki kursi ki 
wus-ath ne zameen wa asmaan ko gher 
rakha hai aur Allah ta'ala un ki hifaazath se 
na thakta aur na uktaata hai, wo to bahuth 
buland aur bahuth bada hai 


296. deen ke baare mein koyi zabardasti 


nahi, hidaayath zalaalath se roushan ho 
chuki. hai, is liye jo shaqs Allah ta’ala ke siva 

dosre mabudo ka inkaar kar ke Allah ta'ala 
par imaan laaye us ne mazbooth kade ko 
thaam liya, jo kabhi na totega, aur Allah ta'ala 
sunne waala- jaanne waala hai 


297. imaan laane waalo ka karsaaz Allah ta’ala 
khud hai, wo unhe andhero se roushni ki 
taraf nikaal le jaata hai aur kaafiro ke auliya 
shayaateen hai, wo unhe roushni se nikaal 
kar andhero ki taraf le jaate hai, ye log 
jahannami hai jo hamesha osi mein pade 
rahenge 


298. kya tu ne ose nahi dekha jo saltanath pa 
kar Ibraheem (alaihissalaam) se us ke rab ke 
baare mein jhagad raha tha, jab Ibraheem 
(alaihissalaam) ne kaha ke mera rab to wo hai 
jo jilaata hai aur maarta hai, wo kehne laga 
main bhi jilaata aur maarta hoon, Ibraheem 
(alaihissalaam) ne kaha Allah suraj ko 
mashrig ki taraf se le aata hai, tu ose 
maghrib ki jaanib se le aa, ab to wo kaafir 
bhoon-chuka reh gaya, aur Allah ta’ala 
zaalimo ko hidaayath nahi deta 


75 


299. ya us shags ke maanind" ke jis ka guzar 
us basti par hoa jo chath ke bal aundhi padi 
hoyi thi,wo kehne laga us ki mauth ke baadh 
Allah ta'ala ose kis tarah zinda karega? to 
Allah ta'ala ne ose maar diya, sau saal ke liye 
phir ose uthaaya, pocha kitni muddat tujh 
par guzri? kehne laga ek din ya din ka kuch 
hissa. farmaaya balke tu sau saal tak raha, 
phir ab tu apne khaane pine ko dekh, ke 
bilkul garaab nahi hoa, aur apne ghadhe ko 
bhi dekh, hum tujhe logo ke liye ek nishaani 
banaate hai, tu dekh ke hum haddiyo ko kis 
taraah uthaate hai phir un par gosht 
chadaate hai, jab ye sab zaaher 

ho chuka to kehne laga main jaanta hoon ke 
Allah ta'ala har cheez par qaadir hai 


260. aur jab Ibraheem (alashis salaam) ne 
kaha ke aye mere parvardigaar! mujhe dikha, 
tu murdo ko kis tarah zinda karega? 

(janaab baari ta'ala ne) farmaaya kya tumhe 
imaan nahi? jawaab diya imaan to hai lekin 
mere dil ki taskeen" ho jayegi, farmaaya 

chaar parinde lo un ke tukde kar daalo phir 
har pahaad par un ka ek ek tukda rakh do 
phir unhe pukaaro, tumhaare paas 

daudte hoye aa jayenge, aur jaan rakho ke 
Allah ta'ala ghaalib aur hikmato waala hai 


261. jo log apna maal Allah ta'ala ki raah mein 
garch karte hai, un ki misaal us daane jaisi 
hai jis mein se saath baaliya nikli aur har 
baali mein suu daane ho aur Allah ta’ala jise 
chaahe bada chada kar de aur Allah ta’ala 
kushaadgi waala aur ilm waala hai 


262. jo log apna maal Allah ki raah mein 
garch karte hai phir us ke baadh na to 
ehsaan jataate hai. na eza" dete hai, un ka ajr 
un ke rab ke paas hai, un par na to kuch 
khauf hai na wo udaas honge 


263. narm baath kehna aur maat kar dena us 
sadge se behtar hai jis ke baadh eza rasaani 
ho aur Allah ta'ala be-niyaaz aur burdubaar 
hai 

264. aye imaan walo apni gairaath ko ehsaan 
jataa kar aur eza pahochaa kar barbaadh na 
karo jis taraah wo shaqs jo apna maal logo ke 
dikhaawe ke liye garch kare aur na Allah 
ta'ala par imaan rakhe na qayaamath par. us 
ki misaal us saaf patthar ki taraah hai jis par 
thodi si mitthi ho phir us par zoordaar mina 
barse aur wo ose bilkul saaf aur saqth chohd 
de, in riyaa kaaro ko apni kamaayi mein se 
koyi cheez haath nahi lagti aur Allah ta'‘ala 
kaafiro ki khaum ko sidhi raah nahi dikhaata. 


265. un logo ki misaal jo apna maal Allah 
ta'ala ki razaa mandi ki talab mein dil ki 
khushi aur yaqeen ke saath garch karte hai, 
us baagh jaisi hai jo oonchi zameen par ho 
aur zoor daar baarish us par barse aur wo 
apna phal dogna la de, aur agar us par 
baarish na bhi bar se to phuwar hee kaafi hai 
aur Allah tumhaare: kaam bhalaayi diya gaya 
aur nasihath sirf agal mandh hee haasil karte 
hai 

266. kya tum mein se koyi bhi ye chaahta hai 
ke us ka khajuro aur anguro ka baagh ho jis 
mein nehre beh rahi ho aur har qgism ke phal 
maujood ho, us shags ka bhudaapa aa gaya 
ho. us ke nanhe nanhe se bacche bhi ho, aur 
achaanak baagh ko bagola lag jaaye jis mein 
aag bhi ho, pas wo baagh jal jaaye, isi tarah 
Allah ta'ala tumhaare liye aayate bayaan 
karta hai ta ke tum ghaur wa fikr karo 


267. aye imaan waalo apni paakiza kamaayi 
mein se aur zameen mein se tumhaare liye 
hamaari nikaali hoyi checzo mein se garch 
karo, un mein se buri cheezo ke garch karne 
ka gqasd na karna jise tum khud lene waale 
nahi ho. haan agar aankhe bandh karlo to, 
aur jaan lo ke Allah ta'ala be-parwaah aur 
qobiyo waala hai 


268. shaitaan tumhe faqiri se dhamkaata hai 
aur be-hayaai ka hukm deta hai aur Allah 
ta'ala tum se apni baqshish aur fazl ka waada 
karta hai, Allah ta'ala wus-ath waala aur ilm 
waala hai 

269. wo jise chaahe hikmath aur danaayi 
deta hai aur jo shags hikmath aur samajh 
diya jaaye 


270. tum jitna kuch garch karo yaani 
qayraath aur jo kuch nazar maano ose Allah 
ta'ala ba-qoobi jaanta hai aur zaalimo ka koyi 
madadgaar nahi 


271. agar tum sadge qairaath ko zaaher karo 
to wo bhi accha hai aur agar tum ose 
poshida poshida miskino ko dedo to ye 
tumhaare hag mein behtar hai, Allah ta'ala 
tumhaare gunaaho ko mita dega aur Allah 
ta'ala tumhaare: tamaam amaal ki qabar 
rakhne waala hai 


272. unhe hidaayath par la khada karna tere 
zimme nahi balke hidaayath Allah ta'ala deta 
hai jise chaahta hai, aur tum jo bhali cheez 
Allah ki raah mein doge us ka fayda khud 
paoge, tumhe sirf Allah ta'ala ki razaa mandi 
ki talab ke liye hee garch karna chahiye, tum 

jo kuch maal garch karoge us ka pura pura 
badhla tumhe diya jayega aur tumhaara haq 
na maara jayega 


273. sadqaath ke mustahegq sirf wo ghurba 
hai jo Allah ki raah mein rok diye gaye. jo 
mulk mein chal phir nahi sakte. nadaan log 
unki be-sawaali ki wajeh se unhe mauldaar 
gayaal karte hai, aap un ke chehre dekh kar 
qayaafa" se unhe pehchaan lenge, wo logo se 
chimat kar sawaal nahi karte, tum jo kuch 
maal garch karo to Allah ta‘ala us ka jaanne 
waala hai 


274. jo log apne maalo ko raath din chupe 
khule garch karte hai un ke liye un ke rab 
ta'ala ke paas ajr hai aur na unhe khauf hai 
aur na ghamgini 


275. soodh qoor log na khade honge magar 
isi tarah jis tarah wo khada hota hai jise 
shaitaan cho kar gibti banaade, ye is liye ke 
ye kaha karte thein ke tijaarath bhi soodh 
hee ki tarah hai halaan ke Allah ta'ala ne 

tijaarath ko halaal kiya aur soodh ko haraam, 
jo shags apne paas aayi hoyi Allah ta’ala ki 
nasihath sun kar ruk gaya, us ke liye wo hai 
jo guzra aur us ka maamla- Allah ta’ala ki 
taraf hai aur jo phir dobaara (haraam ki taraf) 
lauta, wo jahannami hai, aise log hamesha 
hee us mein rahenge 


276. Allah ta'ala soodh ko mitaata hai aur 
sadge ko bhadaata hai aur Allah ta’ala kisi 
na-shukre aur gunahgaar se muhabbath nahi 
karta 


277. be-shak jo log imaan ke saath (sunnath 
ke mutaabiq) nek kaam karte hai, namaazo 

ko gaayam karte hai aur zakaath adaa karte 
hai un ka ajr un ke rab ta’ala ke paas hai, un 
par na to koyi khauf hai na udaasi aur gham 


278. aye imaan waalo Allah ta'ala se daro, jo 


soodh baakhi reh gaya hai wo chohd do agar 
tum sach moch imaandaar ho 

279. aur agar aisa nahi karte to Allah ta'ala se 
aur us ke rasool se ladne ke liye tayyaar ho 
jaao. haan agar tauba karlo to tumhaara asal 
maal tumhaara hee hai, na tum zulm karo, na 
tum. par zulm kiya jaaye 


280. aur agar koyi tangi waala ho to ose 
asaani tak muhullath deni chaahiye aur 
sadga karo. tumhaare liye bahuth hee behtar 
hai agar tum mein ilm ho 


281. aur us din se daro jis mein tum sub Allah 
ta'ala ki taraf lautaaye jaoge aur har shaqs ko 
us ke amaal ka pura pura badhla diya jayega 
aur un par zulm nahi kiya jayega 


282. aye imaan waalo jab tum aapas mein ek 
dosre se miyaad mugarrar" par garz ka 
maamla karo to ose likh liya karo aur likhne 
waale ko chaahiye ke tumhaara aapas ka 
maamla adl se likhe, kaatib ko chaahiye ke 
likhne se inkaar na kare jaise Allah ta'ala ne 
ose sikhaaya hai pas ose bhi likh dena 
chaahiye aur jis ke zimme haq ho wo likh 

waaye aur apne Allah ta'ala se dare, jo us ka 
rab hai aur haq mein se kuch ghataaye nahi. 
haan jis shaqs ke zimme haq hai wo agar 
nadaan ho ya kamzoor ho ya likh waane ki 
taaqath na rakhta ho, to us ka wali adl ke 
saath likh waade aur apne mein se do mard 
gawaah rakhlo, agar do mard na ho to ek 
mard aur do aurte jinhe tum gawaaho mein 
se pasand karlo, ta ke ek ki bhool chook ko 
dosri yaad dilaade aur gawaaho ko chahiye 
ke wo jab bolaaye jaaye to inkaar na kare aur 
qarz ko jis ki muddath mugarrar hai, qwaah 
chohta ho ya bada ho likhne mein kaaheli na 
karo, Allah ta'ala ke nazdeek. ye baath 
bahuth insaaf waali hai, aur gawaahi ko bhi 
durusth rakhne waali aur shak wa shuba se 
bhi zyaada bachaane wali hai, haan ye aur 
baath hai ke wo maamla naqd tijaarath ki 
shakal mein ho jo aapas mein tum len den 
kar rahe ho to tum par us ke na likhne mein 
koyi gunaah nahi, gareed wa furuqth ke waqt 
bhi gawaah mugarrar kar liya karo aur 

(yaad rakho ke) na to likhne waale ko 
nuqsaan pahochaaya jaaye na gawaah ko aur 

agar tum ye karo to ye tumhaari khuli na- 
farmaani hai, Allah ta'ala se daro, Allah ta‘ala 
tumhe taleem de raha hai aur Allah ta’ala har 
cheez ko goob jaanne waala hai 


283. aur agar tum safar mein ho aur likhne 
waala na paao to rehen gabza mein rakh liya 
karo, haan agar aapas mein ek dosre se 
mutma-in ho, to jise amaanat di gayi hai wo 
ose adaa karde aur Allah ta'ala se darta rahe 
jo us ka rab hai aur gawaahi ko na chupaao, 
aur jo ose chupaale wo gunehgaar dil waala 
hai aur jo kuch tum karte ho ose Allah ta‘ala 
qoob jaanta hai 


284. asmaano aur zameen ki har cheez Allah 
ta'ala hee ki milkiyath hai, tumhaare dilo 
mein jo kuch hai ose tum zaaher karo ya 
chupaao Allah ta'ala us ka hisaab tum se lega. 
phir jise chaahe baqshe aur jise chaahe sazaa 
de aur Allah ta'ala har cheez par gaadir hai 


285. rasool imaan laaya us cheez par jo us ki 
taraf Allah ta’ala ki jaanib se utri aur momin 

bhi imaan laaye, ye sab Allah ta'ala aur us ke 
farishto par aur us ki kitaabo par aur us ke 
rasulo par imaan laaye, us ke rasulo mein se 
kisi mein hum tafreeq nahi karte, unhone 
keh diya ke hum. ne suna aur ita'ath ki, hum 
teri baqshish talab karte hai, aye hamaare 
rab! aur hamein teri hee taraf lautna hai 


286. Allah ta'ala kisi jaan ko us ki taaqath se 
zyaada takleef nahi deta, jo neki wo kare wo 
us ke liye aur jo buraayi wo kare wo us par 
hai, aye hamaare rab! agar hum bhol gaye ho 
ya gata ki ho. to hamein na pakadna. aye 
hamaare rab! hum par wo bojh na daal jo 
hum se pehle logo par daala tha, aye 
hamaare rab! hum par wo bojh na daal jis ki 
hamein taagath na ho aur hum se darguzar 
farma! aur hamein bagsh de aur hum par 
rahem kar! to hee hamaara maalik hai, 
hamein kaafiro ki khaum par ghalba ata 
farma 

